Popravek obvestila v vednost osebam, za katere se uporabljajo omejevalni ukrepi, določeni v Sklepu Sveta 2011/137/SZVP o omejevalnih ukrepih zaradi razmer v Libiji, kot je bil spremenjen s Sklepom Sveta 2011/178/SZVP, in Uredbi Sveta (EU) št. 204/2011 o omejevalnih ukrepih glede na razmere v Libiji, kot je bila spremenjena z Izvedbeno uredbo Sveta (EU) št. 288/2011 (2011/C 92/06)

( Uradni list Evropske unije C 92 z dne 24. marca 2011 )

2011/C 94/18

Stran 10, besedilo se glasi, kot sledi:

Obvestilo v vednost osebam, za katere se uporabljajo omejevalni ukrepi, določeni v Sklepu Sveta 2011/137/SZVP o omejevalnih ukrepih zaradi razmer v Libiji, kot je bil spremenjen s Sklepom Sveta 2011/178/SZVP, in Uredbi Sveta (EU) št. 204/2011 o omejevalnih ukrepih glede na razmere v Libiji, kot je bila spremenjena z Izvedbeno uredbo Sveta (EU) št. 288/2011

SVET EVROPSKE UNIJE

Osebe in subjekte, navedene v prilogah I in III k Sklepu Sveta 2011/137/SZVP o omejevalnih ukrepih zaradi razmer v Libiji, kot je bil spremenjen s Sklepom Sveta 2011/178/SZVP (1), in v Prilogi II k Uredbi Sveta (EU) št. 204/2011 o omejevalnih ukrepih glede na razmere v Libiji, kot je bila spremenjena z Izvedbeno uredbo Sveta (EU) št. 288/2011 (2), obveščamo o naslednjem:

Varnostni svet Združenih narodov je odločil, da za posameznike, navedene v Prilogi I k RVSZN 1973 (2011), veljajo omejitve potovanj, kot jih določata odstavka 15 in 16 RVSZN 1970 (2011), ter da se posameznikom in subjektom, navedenim v Prilogi II k RVSZN 1973 (2011), zamrzne premoženje, kot določajo odstavki 17, 19, 20 in 21 RVSZN 1970 (2011).

Zadevne osebe lahko zahtevo za ponovno preučitev odločitve o njihovi uvrstitvi na seznam ZN kadar koli skupaj z ustreznimi dokazili pošljejo odboru ZN, ustanovljenemu na podlagi odstavka 24 RVSZN 1970 (2011), in sicer na naslov:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Več informacij je na voljo na: http://www.un.org/sc/committees/751/comguide.shtml

Svet Evropske unije je v skladu z odločitvijo ZN sklenil, da bi bilo treba osebe in subjekte iz navedenih prilog k RVSZN 1973 (2011) uvrstiti na seznam oseb in subjektov, za katere veljajo omejevalni ukrepi iz Sklepa Sveta 2011/137/SZVP in Uredbe sveta (EU) št. 204/2011. Razlogi za uvrstitev zadevnih oseb na seznam so navedeni v ustreznih poljih v prilogah I in III k Sklepu Sveta in v Prilogi II k Uredbi Sveta.

Zadevne osebe in subjekte obveščamo, da lahko pri pristojnih organih zadevne države članice ali zadevnih držav članic, kakor je navedeno na spletiščih iz Priloge IV k Uredbi (EU) št. 204/2011, zaprosijo za dovoljenje za uporabo zamrznjenih sredstev za osnovne potrebe ali določena plačila (glej člen 7 Uredbe).

Zadevne osebe in subjekti lahko zahtevo za ponovno preučitev odločitve o njihovi uvrstitvi na navedeni seznam skupaj z dokazili pošljejo Svetu, in sicer na naslov:

Council of the European Union General Secretariat TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Obenem zadevne osebe in subjekte obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz členov 275(2) ter 263(4) in (6) Pogodbe o delovanju Evropske unije.